সিপাহী
সিপাহী (/ˈsiːpɔɪ/) ছিল পূর্বে মুঘল বাহিনীতে ভারতীয় পদাতিক গাদাবন্দুকধারী সৈন্যদের উপাধি। আধুনিক নেপালী সেনাবাহিনী, ভারতীয় সেনাবাহিনী, পাকিস্তান সেনাবাহিনী এবং বর্ডার গার্ড বাংলাদেশ তে এখনও বেসরকারী সৈনিকের পদমর্যাদার জন্য এই উপাধি ব্যবহৃত হয়। আঠারো শতকে ফরাসি ইস্ট ইন্ডিয়া কোম্পানি এবং তাদের অন্যান্য ইউরোপীয় সহযোগীরা ভারতের অভ্যন্তরে স্থানীয়ভাবে পদাতিক সৈন্যদের নিযুক্ত করেছিল, তাদের বলা হত "সিপাহী"। এই ভারতীয় বাহিনীর মধ্যে বৃহত্তম অংশই ছিল ব্রিটিশ ইস্ট ইন্ডিয়া কোম্পানির অন্তর্ভুক্ত, এবং তারা ইউরোপীয় সামরিক ধরনে প্রশিক্ষিত হয়েছিল।